เรียน ท่านผู้ว่าราชการกรุงเทพมหานคร 
    กระผมเป็นคนหนึ่งที่ติดตามการทำงานของท่านและรู้สึกชื่นชมท่านมาโดยตลอด มีสิ่งหนึ่งที่อยากให้ท่านและกรุงเทพมหานครช่วยสนับสนุน คือการยกย่อง เชิดชู ปกป้องคนดี ดังเช่น พระพิศาลประชานาถ (ท่านเจ้าคุณดนัย) วัดสุทธาราม เขตคลองสาน กรุงเทพมหานคร ที่ท่านได้ทำประโยชน์ ให้กับกรุงเทพมหานครอย่างมากมาย และยาวนาน ทั้งในเรื่องการศึกษา ศาสนา สังคมสงเคราะห์ต่างๆ มาอย่างยาวนาน แต่บางครั้งในการทำประโยชน์ต่างๆ ให้กับกรุงเทพมหานคร ไปเจอกับคนไม่ดีบางคน สื่อบางสื่อตัดข้อมูลไปลงแค่บางส่วน แต่ท่านไม่เคยท้อใจเลย ยังเห็นว่า ณ ปัจจุบันท่านยังสร้างศูนย์จักษุ ในนามมูลนิธิเพื่อดูแลคนกรุงเทพฯ และประชาชนทั่วไปได้รับประโยชน์ สิ่งที่ท่านทำประโยชน์มากมายเหลือเกินที่จะอธิบายได้ในข้อความเดียว อยากให้ท่านผู้ว่าราชการกรุงเทพมหานคร  ยกย่อง เชิดชู และสนับสนุนผู้ทำคุณประโยชน์ให้กับกรุงเทพมหานครอย่างเป็นรูปธรรมและนามธรรม แก่ท่านเจ้าคุณพระพิศาลประชานาถ วัดสุทธาราม เพื่อเป็นแบบอย่างแก่ผู้ที่ตั้งใจจะทำความดี ผู้เสียสละและตั้งใจจะทำความดี ทำเพื่อประโยชน์ส่วนรวมต่อไป